
RAPORT DE SPECIALITATE

[bookmark: _Hlk102398492]privind aprobarea Agendei manifestărilor culturale din anul 2022
 a Casei de Cultură a Municipiului Timişoara

 Consiliul Local al Municipiului Timişoara


Având în vedere Referatul de aprobare a proiectului de hotărâre nr SC2022-10439/02.05.2022 al Primarului Municipiului Timișoara și Proiectul de hotărâre privind aprobarea Agendei manifestărilor culturale din anul 2022  a Casei de Cultură a Municipiului Timişoara, 

Facem următoarele precizări:

Casa de Cultură a Municipiului Timişoara a luat fiinţă conform HCL 173 din 30.06 1998 şi este o institutie  publică de cultură, care funcţioneza sub autoritatea Consiliului Local al Municipiului Timişoara, fiind finanţată din venituri proprii şi din alocatii de la bugetul local, de la capitolul Cultură. Agenda culturală a Casei de Cultură, care conţine toate evenimentele importante şi de tradiţie ale oraşului, se votează anual de către Consiliul Local al municipiului Timişoara.
	
[bookmark: _Hlk102465489]	Agenda manifestărilor culturale pentru anul 2022 a Casei de Cultură a Municipiului Timişoara cuprinde manifestări devenite deja tradiţie în oraşul nostru, dintre care enumerăm: Târgul de Paști, Ziua Europei, Cireșar-1Iunie, Festivalul Inimilor ,Ziua Timișoarei, Banatica, Ziua Natională a României,  Manifestări dedicate Revolutieidin Decembrie 1989, Târgul de Crăciun, Revelion 2023,  Acțiuni in Cartiere, si alte acțiuni si evenimente noi.precum : Banatica, Străzi pentru Comunitate, Edupol, Etnopol,  Dare! Capitală Culturală Europeană .
            Precizăm că Tărgul de Paști, edițiaa XIII-a, a avut loc în perioda 09-27 aprilie  2022, in Piața Libertății și în cartiere. 
 
Timişoara este Capitala Culturală Europeană în 2023, ca rezultat al unui demers al oraşului nostru, susţinut în primul rând de către Primăria Municipiului Timişoara. 

În conformitate cu obiectivele asumate, activităţile desfăşurate de oraşul Capitală Europeană a Culturii vor urmări să îmbunătăţească sfera de cuprindere, diversitatea şi dimensiunea europeană ale ofertei culturale.

Autorităţile locale şi comunităţile pe care le reprezintă sunt beneficiari direcţi ai câştigării titlului de Capitală Europeană a Culturii.
Manifestarile din cadrul agendei culturale vor asigura Timișoarei o expunere media in  contextul anului 2023 în care Timișoara este desemnată Capitală Europeană a Culturii.

Municipalitatea timişoreană, prin direcţiile de specialitate, trebuie să implementeze Strategia culturală a municipiului Timişoara, aprobata prin HCL 535 din data de 31.10.2014 privind aprobarea Strategiei culturale a municipiului Timişoara pentru perioada 2014-2024. 

Acest lucru demonstrează faptul că cultura este o prioritate de dezvoltare pentru administraţia publică locală, iar oraşul se mobilizează financiar, cultural şi uman pentru beneficia de impactul economic, social şi educaţional asociat unei vitalităţi culturale. 

Având în vedere cele enumerate mai sus, Agenda Casei de Cultură a Municipiului Timişoara trebuie să susţină şi să ţină cont de aceste strategii, în cadrul evenimentelor pe care le organizează.

Tinându-se cont de art. 20 şi art. 21 alin. 1 lit. (a) şi lit. (b) din Ordonanţa nr. 21/31.01.2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, potrivit căreia: “ (1) Finanţarea cheltuielilor necesare funcţionării instituţiilor de spectacole sau concerte se realizează astfel:
    a) cheltuielile necesare realizării programului minimal anual prevăzut în contractul de management se acoperă integral din subvenţii acordate de la bugetul de stat sau de la bugetele locale, după caz;
    b) cheltuielile necesare realizării proiectelor, altele decât cele din programul minimal, se acoperă din venituri proprii, din subvenţii acordate de la bugetul de stat sau de la bugetele locale, după caz, precum şi din alte surse;”; 
Având în vedere art. 22 alin. 1 și art. 23 alin. 1și 2 Legea nr. 273/ din 29.06.2006 privind finanţele publice locale; 
Având în vedere art. 129 alin. 1 și art. 129 alin. 2 lit. d) coroborat cu alin. 7 lit. d) și e) din OUG nr. 57/2019 privind Codul Administrativ; 
Conform OUG nr.189/25.11.2008 privind managementul institutiilor de cultură; 
Având in vedere OUG 118 din 21 decembrie 2006 (*actualizată*), privind înfiinţarea, organizarea şi desfăşurarea activităţii aşezămintelor culturale, şi potrivit Ordonanţei nr. 9/23.01.1996 privind îmbunătăţirea sistemului de finanţare a instituţiilor publice de cultură finanţate din venituri proprii şi suvenţii acordate de la bugetul de stat sau de la bugetele locale, propunem aprobarea realizării acestui program, din cap. 67.02. "Cultură, recreere şi religie". 

Finanţarea se face din cap. 67.02. "Cultură, recreere şi religie", pentru manifestările culturale ale Casei de Cultură a Municipiului Timişoara, cuprinsă în bugetul local al Municipiului Timişoara, aprobat prin HCL nr. 60/01.03.2022 privind aprobarea bugetului local al Municipiului Timisoara pe anul 2022 .

	Detalii referitoare la Agenda Casei de Cultură a municipiului şi la manifestările care se vor derula pe parcursul anului 2022 se află în materialul anexat. 

 Prin urmare,

Având în vedere cele menţionate mai sus, 

PROPUNEM:

Emiterea unei hotărâri a Consiliului Local al Municipiului Timişoara prin care să se aprobe:



1. Aprobarea acţiunilor care constituie Agenda manifestărilor culturale din anul 2022 ale Casei de Cultură a Municipiului Timişoara, conform Anexei care va face parte integrantă din hotărâre;

2. Finanţarea se face din cap. 67.02. "Cultură, recreere şi religie", pentru manifestările culturale ale Casei de Cultură a Municipiului Timişoara, prevăzute în Anexa, care va fi parte integranta din HCL;
Justificarea şi decontarea cheltuielilor ocazionate de organizarea acestor manifestări se vor realiza numai pe bază de acte doveditoare, in forma solictată de Casa de Cultură,  conform legii si in limita bugetului aprobat.


Având în vedere prevederile legale expuse în prezentul raport, apreciem că proiectul de hotârâre privind aprobarea Agendei manifestărilor culturale din anul 2022 a Casei de Cultură a Municipiului Timişoara îndeplinește condițiile pentru a fi supus dezbaterii și aprobării plenului consiliului local.

